Vroueregte net so belangrik soos stryd teen korrupsie – Cyril | Netwerk24
Deur Ügen Vos 19 Junie 2018 23:10
Die beskerming van vroueregte is vir sy administrasie net so belangrik as die stryd teen korrupsie, sê pres. Cyril Ramaphosa.
Ramaphosa het Dinsdagaand op die #YoungWomenDialogue-sessie in Johannesburg die belangrikheid daarvan uitgelig om oplossings te vind vir die uitdagings wat deur veral jong vroue in die gesig gestaar word.
Ramaphosa het die mans en vroue wat die gespreksessie bygewoon het, bedank en hulle aangemoedig om kwessies wat hulle raak te opper.
Deur dit te doen volg hulle in die voetspore van strydrosse soos Winnie Madikizela-Mandela en Albertina Sisulu, wat vanjaar hul 100ste verjaardae sou vier, sê Ramaphosa.
“Julle herinner my aan die vroue van 1956, wat tot die bevrydingstryd bygedra en in die toekoms van Suid-Afrika geglo het. Julle gee gestalte aan die Suid-Afrika van die toekoms wat julle in jul drome sien.
“Ons luister na wat julle sê. Die toekoms behoort aan julle.”
Ons luister na wat julle sê. Die toekoms behoort aan julle.
Die president sê kwessies soos geweld teenoor vroue en kinders en die skep van ekonomiese geleenthede vir vroue is van uiterste belang en Suid-Afrikaanse mans het ook ’n rol in hierdie gesprek.
“Die Suid-Afrika wat julle wil sien moet julle die vaardighede en onderwys bied wat julle as jong vroue verdien.
“Jou geslag, ras of klas moet nooit jou posisie in die samelewing beslis of jou terughou nie. Ons wil ’n Suid-Afrika bou wat julle die volle ondersteuning wat julle nodig het, bied.”
Ramaphosa sê hy is veral besorg oor die afskuwelike geweld wat deur mans teenoor meisies en vroue gepleeg word en dit is nodig om ernstige introspeksie hieroor te doen.
Ramaphosa sê hy hoop hy sal deur ’n vrou opgevolg word wanneer sy ampstermyn tot ’n einde kom.
President #Ramaphosa This is the South Africa that you must build. It is time for young women to take their rightful place in the life of the nation. This is your time to shine; your time to lead us. As President, I look forward to being replaced by one of you bright young women pic.twitter.com/vtEe0ck660
— PresidencyZA (@PresidencyZA) June 19, 2018
President #Ramaphosa addresses Young Women’s Multi-Sector Dialogue #YoungWomenDialogue https://t.co/gPefocbYKg
President Cyril Ramaphosa will deliver the keynote address at the #YoungWomenDialogue under the theme “Live the Legacy: Towards socio-economically empowered Young Women” and engage young women on the challenges they face in society today and look at possible solutions pic.twitter.com/FZDWFEcB2p
Meer oor: Cyril Ramapahosa
As jou kultuur ’n verskoning word